CELEX: 32013D0190
Language: mt
Date: 2013-04-22 00:00:00
Title: 2013/190/UE: Deċiżjoni ta’ Implimentazzjoni tal-Kummissjoni tat- 22 ta’ April 2013 dwar il-validità ta’ ċertu informazzjoni tariffarja vinkolanti (notifikata bid-dokument C(2013) 2297)

24.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 112/30
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-22 ta’ April 2013
   dwar il-validità ta’ ċertu informazzjoni tariffarja vinkolanti
   (notifikata bid-dokument C(2013) 2297)
   (It-test Ġermaniż biss huwa awtentiku)
   (2013/190/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (1), u b’mod partikolari l-Artikolu 12(5)(a)(iii) u l-Artikolu 248 tiegħu,
   Wara li kkunsidrat ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (2), u b’mod partikolari l-Artikolu (9)1 tiegħu,
   Billi:
   
               (1)
            
            
               Sabiex tiżgura l-applikazzjoni uniformi tan-Nomenklatura Magħquda, il-Kummissjoni adottat ir-Regolament (KE) Nru 160/2007 tal-15 ta’ Frar 2007 dwar il-klassifikazzjoni ta’ ċerti oġġetti fin-Nomenklatura Magħquda (3), il-klassifikazzjoni ta’ prodott li jikkonsisti f’likwidu ċar ta’ kulur kannella skur b’riħa aromatika tixbaħ lil tal-ħwawar, u togħma ta’ ħwawar morra, li għandu qawwa alkoħolika reali ta’ 43 % skont il-volum u jikkonsisti f’taħlita ta’ 32 tip ta’ estratti ta’ ħxejjex mediċinali b’estrazzjoni tal-karamella, ilma u alkoħol taħt il-kodiċi NM 2208 90 69.
            
         
               (2)
            
            
               Din il-klassifikazzjoni ġiet adottata fuq ir-raġunijiet li ġejjin: “Il-klassifikazzjoni hija determinata mir-Regoli Ġenerali 1 u 6, għall-interpretazzjoni tan-Nomenklatura Magħquda bin-Nota Addizzjonali 1(b) tal-Kapitolu 30, u bil-kliem tal-kodiċijiet tan-NM 2208, 2208 90 u 2208 90 69. Il-prodott ma jistax jitqies bħala mediċina ta’ Kapitlu 30. La t-tabella, la l-istruzzjonijiet għall użu li jakkumpanjaw il-prodott u lanqas il-pakkett ma fihom xi informazzjoni dwar it-tip u l-konċentrazzjoni tas-sustanza/i attiva/i. Jissemmew biss l-ammont u t-tip ta’ pjanti jew partijiet mill-pjanti. Il-kundizzjonijiet tan-Nota Addizzjonali 1(b) tal-Kapitolu 30 għalhekk ma ntlaħqux. Il-prodott huwa xarba alkoħolika tal-intestatura 2208, li fiha l-karatteristiċi ta’ suppliment għall-ikel, magħmul biex tinżamm is-saħħa ġenerali jew għall-benesseri fuq bażi ta’ estratti ta’ pjanti (ara n-Nota ta’ Spjega dwar s-Sistema Armonizzata għall-intestatura 2208, it-tielet paragrafu, punt 16)”.
            
         
               (3)
            
            
               Wara l-pubblikazzjoni tar-Regolament imsemmi hawn fuq fl-20 ta’ Frar 2007, kull Informazzjoni Tariffarja Vinkolanti (ITVs) preċedentement maħruġa mill-Istati Membri li jikklassifikaw il-prodotti kkonċernati bħala medikamenti tal-intestatura 3004 ma baqgħetx valida.
            
         
               (4)
            
            
               Sussegwentement l-Istati Membri ħarġu ITVs għal prodotti bħal dawn taħt l-intestatura 2208.
            
         
               (5)
            
            
               Madankollu, l-Awstrija ħarġet l-ITV imsemmija fl-Anness, li tikklassifika prodott simili taħt il-kodiċi NM 3004 90 00. B’hekk, l-Awstrija naqset milli tqis il-fatt li r-Regolament ta’ klassifikazzjoni jikkostitwixxi l-applikazzjoni tar-regola ġenerali għal xi każ partikolari, u għalhekk fiha gwida dwar l-interpretazzjoni tar-regola li tista’ tiġi applikata mill-awtorità responsabbli għall-klassifikazzjoni ta’ prodott identiku jew simili.
            
         
               (6)
            
            
               L-ITV imsemmi fl-Anness tikkonċerna prodott li jikkonsisti f’likwidu trasparenti, ta’ kulur kannella fl-isfar b’riħa aromatika speċifika u togħma morra, pikkanti-aromatika. Il-prodott għandu qawwa alkoħolika reali ta’ 43,4 % skont il-volum u jikkonsisti f’taħlita ta’ Ganfra u 26 estratti ta’ ħxejjex mediċinali oħra bi żjut essenzjali, xi aġent koloranti tal-ikel u alkoħol. Dak il-prodott huwa simili biżżejjed għal dak kopert mir-Regolament (KE) Nru 160/2007.
            
         
               (7)
            
            
               Għalhekk il-kundizzjonijiet tan-Nota Addizzjonali 1(b) tal-Kapitolu 30 ma ġewx issodisfati għaliex l-ittikkettjar mhuwiex preċiż rigward il-komposizzjoni kwantitattiva. Il-prodott deskritt fl-ITV maħruġ mill-Awstrija jikkonsisti f’taħlita alkoħolika ta’ ganfra ma’ diversi estratti ta’ ħxejjex. Madankollu, l-ispjegazzjoni ċara għat-taħlit kollha ta’ dawn il-ħxejjex aromatiċi flimkien hija assenti. Il-prodott ma jittrattax jew jipprevjeni mard speċifiku jew uġigħ. Xi wħud mill-indikazzjonijiet huma relatati mal-kundizzjonijiet patopsikoloġiċi li mhumiex definiti b’mod ċar.
            
         
               (8)
            
            
               Biex tiġi żgurata l-ugwaljanza bejn l-operaturi u l-applikazzjoni uniformi tan-NM, l-ITV imsemmija fl-Anness għandha tieqaf milli tibqa’ valida. L-amministrazzjoni doganali li ħarġet l-informazzjoni għandha għalhekk tirrevokaha mill-aktar fis possibli u tinnotifika lill-Kummissjoni dwar dan.
            
         
               (9)
            
            
               Skont l-Artikolu 12(6) tar-Regolament (KEE) Nru 2913/92 id-detentur għandu jingħata, matul ċertu perjodu ta’ żmien, il-possibbiltà li tiġi invokata l-informazzjoni vinkolanti tat-tariffa li waqfet milli tkun valida soġġetta għall-kundizzjonijiet stipulati fl-Artikolu 14(1) tar-Regolament (KEE) Nru 2454/93.
            
         
               (10)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat tal-Kodiċi Doganali,
            
         ADOTTAT DIN ID-DEĊIŻJONI:
   Artikolu 1
   1.   L-informazzjoni Tariffarja Vinkolanti msemmija fil-kolonna 1 tat-tabella stipulata fl-Anness, li tkun inħarġet mill-awtoritajiet doganali speċifikati fil-kolonna 2 għall-klassifikazzjoni tat-tariffa speċifikati fil-kolonna 3 għandha tieqaf milli tibqa’ valida.
   2.   L-awtoritajiet doganali speċifikati fil-kolonna 2 tat-tabella stabbilita fl-Anness għandhom jirrevokaw l-informazzjoni tariffarja vinkolanti msemmija fil-kolonna 1 fl-aktar data kmieni possibbli u fi kwalunkwe każ mhux aktar tard minn għaxart ijiem min-notifika ta’ din id-Deċiżjoni.
   3.   L-awtorità doganali li tirrevoka l-Informazzjoni Tariffarja Vinkolanti għandha tinnotifika lill-Kummissjoni dwar dan.
   Artikolu 2
   L-informazzjoni vinkolanti tat-tariffa msemmija fl-Anness tista’ tibqa’ tiġi invokata skont l-Artikolu 12(6) tar-Regolament (KEE) Nru 2913/92 għal perijodu ta’ sitt xhur sakemm il-kundizzjonijiet stipulati fl-Artikolu 14(1) tar-Regolament (KEE) Nru 2454/93 huma sodisfatti.
   Artikolu 3
   Din id-Deċiżjoni hija indirizzata lir-Repubblika tal-Awstrija.
   
      Magħmul fi Brussell, it-22 ta’ April 2013.
      
         
            Għall-Kummissjoni
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 302, 19.10.1992, p. 1.
   
      (2)  ĠU L 253, 11.10.1993, p. 1.
   
      (3)  ĠU L 51, 20.2.2007, p. 3.
   
      ANNESS
      
                  Informazzjoni tariffarja vinkolanti
                  Nru ta’ referenza
               
               
                  Awtorità tad-Dwana
               
               
                  Klassifikazzjoni tariffarja
               
            
                  1
               
               
                  2
               
               
                  3
               
            
                  AT 2009/000788
               
               
                  Zollamt Wien
               
               
                  30049000